Svíinn Niklas Granström kom sá og sigraði í 3. umferð íslandsmótsins í motocross sem haldin var á Akureyri á laugardag . Aron Ómarsson varð fyrstur Íslendinganna í MX 1 flokknum og var hann að ná sínum besta árangri hingað til . Í MX 2 flokknum sigraði Gunnlaugur Karlsson , í MX-B sigraði Steinn Hlíðar Jónsson , í 85 flokki sigraði heimamaðurinn Bjarki Sigurðsson , í 85 kvennaflokki sigraði Bryndís Einarsdóttir , í opnum kvennaflokki sigraði Karen Arnardóttir og í MX-unglingaflokki sigraði Sölvi B. Sveinsson . Keppnin var í alla staði hin skemmtilegasta , aðstaðan góð og spennan gríðarleg í flestum flokkum .